Byna R200 000 vir ŉ Uber-rit van 8 km | Maroela Media
Die kwitansie wat op Instagram gepubliseer is
Uber het ŉ man van Toronto in Kanada meer as $18 000 gefaktureer vir ŉ rit wat net ongeveer $10 moes kos.
Die Instagram-gebruiker votethehish het die kwitansie gepubliseer vir die rit ter waarde van 18 518 Kanadese dollar (ongeveer R196 237).
Volgens votethehish se vriendin, Emily Kannard, het Uber gesê hulle sal nie ŉ terugbetaling kry nie, maar Kannard het die kwitansie op Twitter gepubliseer en verskeie nuuswebwerwe het reeds hieroor berig, soos The Comeback en Slate.
Uber het daarna bevestig daar was ŉ fout. “Daar was ŉ fout en dit is opgelos,” het Uber in ŉ verklaring aan Slate gesê. “Ons het ŉ volledige terugbetaling gedoen en om verskoning gevra vir die flater. Ons het verskeie maatreëls in plek om seker te maak dat só iets nie weer gebeur nie. Ons stel ondersoek in om te bepaal hoe dit gebeur het.”
Likiditeit · 2 jare gelede
Duidelik nie ‘n probleem om $18k sommer net so te betaal :)
My neef is `n veldgids en het met my `n huis gedeel. Een aand laat kon ek hom nie gaan oplaai by die toermaatskappy nie. Hy skakel toe Uber, wat hom R700 kwoteer. Toe skakel hy Rose’s Taxi’s, wat hom R200 vra, en hom veilig, sonder insident afgelaai het.
Ja…. sit dit meter taxis op hulle!
As n fout intree en dit word beaam en bevestig… terugbetaling word gedoen…. gee hulle n ster… UBER BO?
Dit laat my dink aan Tolla se grappie van die 7 rand boksie vuurhoutjies………….
Ek gebruik gereeld Uber, veral as ek in Pretoria CBD moet wees. Dit is bietjie duurder as gewone taxi’s, maar soveel meer betroubaar en ek het nog regtig nie een enkele probleem ondervind nie. Uber weet jy kan jy enige tyd van die dag of nag gebruik en jy sal altyd veilig by jou bestemming uitkom. hoekom dink julle is die mededingers besig om Uber se naam sleg te maak, hulle te intimideer ens? Net omdat hulle ‘n produk het wat nie net vir die kliënt sorg nie, maar werkskepping genereer.